സംസ്ഥാന സര്ക്കാര് നഴ്സുമാരോട് കാട്ടിയിരുന്നത് സാമാന്യബുദ്ധിക്ക് നിരക്കാത്ത വിവേചനം ഉയര്ന്ന ബിരുദങ്ങള് നഴ്സിംഗില് നേടിയാലും സര്ക്കാര് സര്വീസിലേക്കുള്ള വഴിയടച്ചത് പ്ലസ്ടുവിലെ സയന്സിന്റെ പേരില് നഴ്സുമാര്ക്ക് പ്രതീക്ഷയേറുന്നത് യുഎന്എയുടെ ഇടപെടലോടെ കൊച്ചി: പ്ലസ്ടുവിന് സയന്സ് പഠിക്കാത്ത നഴ്സുമാര്ക്ക് വേണ്ടിയും പി എസ് സി ഓണ്ലൈന് പോര്ട്ടല് വാതില് തുറന്നതോടെ വിജയിക്കുന്നത് യുഎന്എ എന്ന സമരസംഘടനയുടെ ഇച്ഛാശക്തി. കേരളത്തിലെ സര്ക്കാര് സര്വീസില് മാത്രം വിവേചനം അനുഭവിച്ചിരുന്ന ഭൂരിപക്ഷം വരുന്ന നഴ്സുമാര്ക്കാണ് ഇതോടെ സര്ക്കാര് സര്വീസില് പ്രവേശിക്കാന് അവസരം ലഭിക്കുന്നത്. യുഎന്എ സംസ്ഥാന ജോ. സെക്രട്ടറി നവീന് പി വര്ഗീസ് സമര്പ്പിച്ച ഹര്ജി തീര്പ്പാക്കി ട്രൈബുണലിന്റെ വിധി വന്നതോടെയാണ് പ്ലസ്ടുവിന് സയന്സ് പഠിക്കാത്ത നഴ്സുമാര്ക്കും പ്രതീക്ഷ ഉയരുന്നത്. പ്രീ ഡിഗ്രീ തലത്തില് സയന്സ് വിഷയങ്ങള് പഠിക്കണം എന്ന നിഷ്കര്ഷ പുനഃ പരിശോധിക്കുവാന് അഡ്മിനിസ്ട്രേറ്റീവ് ട്രൈബുണല് സര്ക്കാരിനോട് നിര്ദേശിച്ചത് ഇന്നാണ്. യുഎന്എ സംസ്ഥാന ജോ. സെക്രട്ടറിനവീന് പി വര്ഗീസ് സമര്പ്പിച്ച ഹര്ജി തീര്പ്പാക്കിക്കൊണ്ടാണ് ട്രൈബുണലിന്റെ ഉത്തരവ്. രണ്ടുമാസത്തിനുള്ളില് നവീന് സമര്പ്പിച്ച ആവശ്യം പരിഗണിച്ചു ഉത്തരവിറക്കണം എന്നാണ് നിര്ദ്ദേശം. മെഡിക്കല് വിദ്യാഭ്യാസ വകുപ്പില് സംസ്ഥാന അടിസ്ഥാനത്തില് സ്റ്റാഫ് നഴ്സ് ഗ്രേഡ് 2ലേക്ക് പി എസ് സി അപേക്ഷ ക്ഷണിച്ചത് കഴിഞ്ഞ മാസം 14നാണ്. 2132021 കാറ്റഗറി നമ്ബറിലുള്ള തസ്തികയിലേക്ക് ഇപ്പോള് എത്ര ഒഴിവുകളുണ്ടെന്ന് നിജപ്പെടുത്തിയിട്ടില്ല. 39,300 83,000 ആണ് അടിസ്ഥാന ശമ്ബളം. എന്നാല്, നഴ്സാകാന് വേണ്ട എല്ലാ യോഗ്യതയും ഉണ്ടായിട്ടും ആയിരക്കണക്കിന് ആളുകള്ക്ക് അപേക്ഷിക്കാന് പോലും കഴിയാത്ത സാഹചര്യമായിരുന്നു വിജ്ഞാപനത്തിലെ വിവേചനം മൂലം നിലനിന്നിരുന്നത്. കഴിഞ്ഞ മാസം 14ന് പുറത്തിറക്കിയ വിജ്ഞാപനം അനുസരിച്ച് ബി.എസ്.സി നഴ്സിംഗോ ജനറല് നഴ്സിംഗോ പഠിച്ച ഉദ്യോഗാര്ത്ഥികള് പ്ലസ്ടുവിനോ വിഎച്ച്സിയിലോ സയന്സ് വിഷയം നിര്ബന്ധമായും പഠിച്ചിരിക്കണം എന്നും നിഷ്കര്ഷിക്കുന്നു. പി.എസ് സി വിജ്ഞാപനം അനുസരിച്ച് ബി.എസ്.സി നഴ്സുമാര്ക്കും ജനറല് നഴ്സുമാര്ക്കും കേരള ആരോഗ്യവകുപ്പില് സ്റ്റാഫ് നഴ്സ് നിയമനത്തിനായുള്ള അപേക്ഷ നല്കാം.എന്നാല് ഉദ്യോഗാര്ഥികള് പ്ലസ്ടു വോ, പ്രീഡിഗ്രിയോ, വി.എച്ച്.സി.ഇ യോ സയന്സ് വിഷയങ്ങളില് പാസ്സ് ആയിരിക്കണം. സംസ്ഥാനത്തെ ജനറല് നഴ്സിംഗ് പഠിച്ച ഭൂരിപക്ഷം പേരും പ്ലസ്ടുവിന് സയന്സ് ഇതര വിഷയങ്ങള് പഠിച്ചവരാണ്. ഇവര് കേരള നഴ്സിംഗ് കൗണ്സിലിലും രജിസ്റ്റര് ചെയ്തിട്ടുണ്ട്. എന്നാല്, സര്ക്കാര് സര്വീസിലേക്കുള്ള റിക്രൂട്ട്മെന്റിന് ഇവരെ തഴയുന്ന നിലപാടാണ് കാലങ്ങളായി സര്ക്കാര് സ്വീകരിക്കുന്നത്. കേരളത്തിലെ സ്വകാര്യ ആശുപത്രികളിലും സേവനം അനുഷ്ടിക്കുന്ന ഭൂരിപക്ഷവും പ്ലസ്ടുവിന് സയന്സ് ഇതര വിഷയങ്ങള് പഠിച്ച ശേഷം ജനറല് നഴ്സിംഗ് പാസായവരാണ്. സംസ്ഥാനത്തെ സര്ക്കാര് ആശുപത്രികളില് താത്ക്കാലിക ജീവനക്കാരായും ഇവരെ നിയമിക്കാറുണ്ട്. കേരളത്തില് ഏറ്റവും പ്രശസ്തമായ സ്വകാര്യ ആശുപത്രികളിലും ഇവര്ക്ക് വിലക്കില്ല. എന്നാല്, സ്ഥിരം സര്ക്കാര് നിയമനങ്ങള് വരുമ്ബോള് പ്ലസ്ടുവിന് സയന്സ് പഠിച്ചിരിക്കണം എന്നത് നിര്ബന്ധമാക്കുകയാണ്. ഇതുവഴി നിരവധി ആളുകള്ക്കാണ് അവസരം നഷ്ടമാകുന്നത്. ബി.എസ്സി നഴ്സിംഗ് പഠിക്കാന് പോലും ഏതെങ്കിലും വിഷയത്തിലെ പ്ലസ്ടു മതിയെന്ന നിര്ദ്ദേശമാണ് കഴിഞ്ഞ വര്ഷം ഇന്ത്യന് നഴ്സിംഗ് കൗണ്സില് മുന്നോട്ട് വെച്ചത്. കൗണ്സില് പുറത്തിറക്കിയ ബി.എസ്സി നഴ്സിംഗിന്റെ പുതുക്കിയ സിലബസിന്റെ കരടിലാണ് ഈ നിര്ദേശമുള്ളത്. നിലവില് ജനറല് നഴ്സിംഗിന് ചേരാന് ഏതെങ്കിലും വിഷയത്തില് പ്ലസ്ടു പാസായാല് മതി. എന്നാല്, നാല് വര്ഷത്തെ ബി.എസ്സി നഴ്സിംഗിന് ചേരാന് നിലവില് പ്ലസ്ടുവിന് ജീവശാസ്ത്രം പഠിക്കുന്ന സയന്സ് ഗ്രൂപ്പുകാര്ക്ക് മാത്രമാണ് കഴിയുക. ഇതിലും മറ്റ് വിഷയങ്ങള് പഠിച്ചവര്ക്ക് അവസരം ഒരുങ്ങുമ്ബോഴാണ് പ്ലസ്ടുവിന് സയന്സ് ഇതര വിഷയങ്ങള് പഠിച്ച ജനറല് നഴ്സുമാരോടുള്ള സംസ്ഥാന സര്ക്കാരിന്റെ വിവേചനം. കേരളത്തില് ഉള്പ്പെടെ ഇന്ത്യയില് എവിടെയും ജനറല് നഴ്സിംഗ് കോഴ്സ് പഠിക്കാന് പ്ലസ് ടു സയന്സ് നിര്ബന്ധമില്ല. കേരളത്തിലെ സര്ക്കാര് നഴ്സിംഗ് സ്കൂളുകളിലും ഇത് ബാധകമല്ല. സയന്സ് വിഷയങ്ങള് പഠിച്ചിരിക്കണം എന്ന് നിഷ്കര്ഷിക്കുമ്ബോള് തന്നെ ബയോളജി വേണമെന്ന് നിര്ബന്ധമില്ല. കമ്ബ്യൂട്ടര് സയന്സ് പഠിച്ചവര്ക്കും അപേക്ഷിക്കാം. മറ്റ് ഗ്രൂപ്പുകള് പഠിച്ചവര്ക്ക് മാത്രം എന്തുകൊണ്ട് അയാഗ്യത കല്പ്പിക്കുന്നുവെന്നാണ് നഴ്സുമാരുടെ ചോദ്യം. കേരളത്തില് 2007 ന് മുന്പ് വരെ സ്റ്റാഫ് നഴ്സ് പോസ്റ്റിലേക്ക് അപേക്ഷിക്കാന് പ്ലസ്ടു സയന്സ് നിര്ബന്ധമല്ലായിരുന്നു. കേരള നഴ്സിംഗ് കൗണ്സില് രജിസ്ട്രേഷനും നിര്ബന്ധമില്ലായിരുന്നു. പ്ലസ് ടു സയന്സ് പഠിക്കാത്ത നിരവധി പേര് 2007 ന് മുന്പ് സര്വീസില് കയറി സുസ്ത്യര്ഹമായ സേവനം കാഴ്ച വയ്ക്കുന്നുണ്ട്. കേരളത്തില് തന്നെ ESI, ശ്രീചിത്ര, RCC എന്നിവിടങ്ങളിലും പ്ലസ് ടു സയന്സ് പഠിക്കാത്ത ധാരാളം നഴ്സുമാര് ജോലി ചെയ്യുന്നുണ്ട്.